PERSENGKATAAN ANTARA DRAKE DAN GRAMMY BERTERUSAN
Ternyata hubungan antara Drake dan Recording Academy semakin parah apabila pelantun lagu Fair Trade itu mengumumkan penarikan diri daripada Anugerah Grammy Ke-64.
Dalam senarai pencalonan Grammy yang diumum dua minggu lalu, Drake yang merupakan salah seorang artis paling popular dan berpengaruh dalam industri muzik pop hari ini dicalonkan dalam dua kategori rap.
Lagu Way 2 Sexy yang menampilkan Future dan Young Thug dicalonkan dalam kategori persembahan rap terbaik manakala Certified Lover Boy yang menjadi hit tahun ini dicalonkan sebagai album rap terbaik. Malangnya dia tidak tercalon dalam mana-mana kategori teratas seperti lagu atau album terbaik tahun ini.